Diari Oficial de la Generalitat Valenciana


Sumari del DOGV 8229, del 07-02-2018 (2018/1092)

RESOLUCIÓ de 5 de febrer de 2018, del vicepresident executiu de l'Agència Valenciana de la Innovació, per a donar publicitat al nomenament de la persona titular de la Secretaria General de l'AVI.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/1092


Data del document
:   05-02-2018

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 5 de febrer de 2018, del vicepresident executiu de l'Agència Valenciana de la Innovació, per a donar publicitat al nomenament de la persona titular de la Secretaria General de l'AVI. [2018/1092]  
La Llei 1/2017, d'1 de febrer, de la Generalitat, per la qual es crea l'Agència Valenciana de la Innovació, regula en el seu capítol II els òrgans de l'AVI. Entre ells es troba la persona que ostenta la Secretaria General, a la contractació de la qual, cessament, requisits i procés de selecció es refereix l'article 15 de l'esmentada norma, que estableix que la contractació i cessament del secretari o secretària general de l'Agència seran aprovats pel Consell de Direcció de l'Agència, a proposta de la persona titular de la vicepresidència executiva, havent de participar en la seua selecció una comissió integrada per membres del consell de direcció designada a aquest efecte. L'elecció d'aquest personal es realitzarà per mitjà de processos que garantisquen la publicitat i la concurrència i la seua designació es basarà en criteris de mèrit i capacitat, així com en criteris d'idoneïtat per la seua experiència en llocs de responsabilitat en la gestió pública o privada.  
Amb tal finalitat, el Consell de Direcció de l'AVI, en la reunió de 5 d'octubre de 2017, va designar una comissió per a establir els requisits per al procés de selecció del seu secretari o secretària general, formada pel vicepresident executiu, el o la vocal representant de les universitats valencianes, el o la vocal representant de la Xarxa d'Instituts Tecnològics, un o una representant de les organitzacions empresarials (CEV), i un o una representant de les organitzacions sindicals (CCOO).  
  
Posteriorment, mitjançant la Resolució de 14 de novembre de 2017, del vicepresident executiu de l'Agència Valenciana de la Innovació, es va convocar el procés de selecció de la persona titular de la Secretaria General, convocatòria 1/2017, i en la qual també es van establir les bases del procés selectiu (DOGV 8172, de 17.11.2017).  
Una vegada tramitat el procés de selecció, i rebudes i baremades les diverses candidatures, el vicepresident executiu de l'AVI va elevar al Consell de Direcció proposta per a la designació de la persona titular de la Secretaria General de l'Agència, en la persona d'Olivia Cristina Estrela López. L'esmentada proposta va ser votada en la reunió del Consell de Direcció celebrada per mitjans telemàtics el 29 de gener de 2018, que va aprovar la proposta de la Vicepresidència Executiva, i va resultar referendat, per tant, el seu nomenament.  
Vist que la base desena de la convocatòria estableix que el nomenament de la secretària general haurà de ser publicat en el Diari Oficial de la Generalitat Valenciana, en consonància amb el que estableix l'apartat 2 de l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, resolc:  
Publicar en el Diari Oficial de la Generalitat Valenciana el nomenament d'Olivia Cristina Estrela López, amb NIF 483[...], com a secretària general de l'Agència Valenciana de la Innovació d'acord amb allò que ha acordat el Consell de Direcció de l'Agència en la reunió de 29 de gener de 2018.  
La formalització del respectiu contracte de treball es realitzarà amb data 12 de febrer de 2018, per mitjà de la subscripció del corresponent contracte, d'acord amb el que disposa l'article 3 del Decret 95/2016, de 29 de juliol, del Consell, així com el que estableix la base quarta de la convocatòria i l'article 15 de la Ley1/2017, de creació de l'AVI.  
  
  
València 5 de febrer 2018.- El vicepresident executiu de l'Agència Valenciana de la Innovació: Andrés García Reche